CELEX: 32021R1368
Language: lt
Date: 2021-08-06 00:00:00
Title: Komisijos įgyvendinimo reglamentas (ES) 2021/1368 2021 m. rugpjūčio 6 d. dėl tam tikrų prekių klasifikavimo Kombinuotojoje nomenklatūroje

2021 8 17   
               
               
                  LT
               
               
                  Europos Sąjungos oficialusis leidinys
               
               
                  L 294/5
               
            
         KOMISIJOS ĮGYVENDINIMO REGLAMENTAS (ES) 2021/1368
         2021 m. rugpjūčio 6 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 6 d.
            
               
                  Komisijos vardu
               
               Gerassimos THOMAS
               
                  Mokesčių ir muitų sąjungos generalinio
               
               direktorato generalinis direktorius
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Gaminį (spaustuką su kameros objektyvu) sudaro stiklinis lęšis, įtaisytas į plastikinį aptaisą su spaustuku.
                        Gaminys pritaikytas naudoti su vieno objektyvo kameromis, įmontuotomis į išmaniuosius telefonus, planšetinius kompiuterius ir kitus panašius prietaisus.
                        Kai gaminys spaustuku pritvirtinamas prie kameros objektyvo, kameros apžvalgos laukas tampa platesnis.
                        Žr. pav.  (*1)
                        
                     
                     
                        9002 11 00 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9002  ir 9002 11 00  atitinkančiais prekių aprašymais.
                        Dėl savo objektyvių charakteristikų (spaustuko, skirto pritvirtinti prie vieno objektyvo kameros objektyvo) gaminys skirtas naudoti su optiniu prietaisu (kamera) kaip lęšių sistema, laikoma priešais daiktą ir formuojanti jo vaizdą. Todėl gaminys yra objektyvas, kaip apibrėžta 9002  pozicijoje (taip pat žr. Suderintos sistemos paaiškinimų 9002  pozicijos paaiškinimų trečiąją pastraipą).
                        KN kodo 9002 11 00  aprašymas apima kameroms skirtus objektyvus, nenurodant jokio konkretaus kameros tipo, ir neišskiriant objektyvų, skirtų kameroms, integruotoms į kitus gaminius, kurie patys neklasifikuojami kaip kameros.
                        Todėl gaminys laikytinas fotoaparatų ir kamerų objektyvu ir jam priskirtinas KN kodas 9002 11 00 .
                     
                  
               
            
               (*1)  Paveikslas pateikiamas tik dėl informacijos.